b'\n_START_ARTICLE_\nArti\xc4\x8doka\n_START_SECTION_\nGeografska raz\xc5\xa1irjenost gojenja arti\xc4\x8dok\n_START_PARAGRAPH_\nGojenje arti\xc4\x8dok se je raz\xc5\xa1irilo najprej v mediteranskem klimatskem podro\xc4\x8dju sredozemlja v Tur\xc4\x8diji, Perziji, Severni Afriki, zahodni \xc5\xa0paniji in Kanarskih otokih. Kasneje se je gojenje arti\xc4\x8dok raz\xc5\xa1irilo tudi v Severno Ameriko (Kalifornijo), Ju\xc5\xbeno Ameriko, Ju\xc5\xbeno Afriko in Avstralijo. _NEWLINE__NEWLINE_Droga arti\xc4\x8doke, ki se uporablja v zdravilne namene so sve\xc5\xbei ali posu\xc5\xa1eni listi. Pripravki so standardizirani najve\xc4\x8dkrat na vsebnost cinarina.\n_START_SECTION_\nKemizem\n_START_PARAGRAPH_\nArti\xc4\x8doka je zelo dobro raziskana. Vsebuje derivate kafeoilkininske kisline(cinarin, 1,5-di-kefeoilkininska kislina, klorogenska kislina), flavonske glikozide (luteolin-7\xce\xb2-rutinozid, luteolin-7\xce\xb2-glukozid), seskviterpenske laktone, cinaropikrin, evgenol, fenilacetaldehid, fitosterole, tanine, sladkor, inulin, vitamine in minerale\xe2\x80\xa6\n_START_SECTION_\nUporaba pripravkov iz arti\xc4\x8doke\n_START_PARAGRAPH_\nPripravki iz arti\xc4\x8doke se priporo\xc4\x8dljivi kot pomo\xc4\x8d pri prebavnih te\xc5\xbeavah,  (npr.: ob\xc4\x8dutek napetosti oz. polnosti, napenjanje, spahovanje,  slabost, bole\xc4\x8dine v zgornjem delu trebuha, pomanjkanje apetita, driska sindrom vzdra\xc5\xbeenega debelega \xc4\x8drevesa, Crohnova bolezen, ulkus, dispepsija), pri motnjah v delovanju jeter in \xc5\xbeol\xc4\x8dnika, pri prepre\xc4\x8devanju nastanka \xc5\xbeol\xc4\x8dnih kamnov. Priporo\xc4\x8dljivo je jemanje pripravkov iz arti\xc4\x8doke sladkornim bolnikom, saj naj bi omejila dvig koncentracije glukoze v krvi, pa tudi osebam z okvaro ledvic in pri protinu._NEWLINE_Znani slovenski zeli\xc5\xa1\xc4\x8dar Pater A\xc5\xa1i\xc4\x8d ji pripisuje predvsem urejanje delovanja jeter (jih \xc4\x8disti in krepi), pospe\xc5\xa1evanje apetita in prebave, zmanj\xc5\xa1anje napenjanja. Pripravki iz arti\xc4\x8dokinih listov iz krvi odstranjujejo ma\xc5\xa1\xc4\x8dobo in holesterol, zmanj\xc5\xa1ujejo poapnenje \xc5\xbeil, prepre\xc4\x8dujejo angino pektoris, astmo, mo\xc5\xbeganske kapi, revmo. Prav tako ni\xc5\xbea sladkor v krvi in pomaga sladkornim bolnikom, da se bolje po\xc4\x8dutijo. Arti\xc4\x8doka odpira \xc5\xbeol\xc4\x8dne kanale, bla\xc5\xbei napade \xc5\xbeol\xc4\x8dnih kamnov. Bolnim na ledvicah odstranjuje se\xc4\x8dnino v krvi, iz se\xc4\x8da odhajajo beljakovine, zavira vnetje levi\xc4\x8dnih \xc4\x8da\xc5\xa1ic, pomaga pri ledvi\xc4\x8dni sklerozi, \xc5\xbeene na vodo (\xc4\x8de se zaradi vnetja te\xc5\xbeko urinira).\n_START_SECTION_\nOpozorila pri uporabi\n_START_PARAGRAPH_\nKomisija E (pri nem\xc5\xa1ki Agenciji za zdravila) je potrdila , da s pravilno uporabo pripravkov ne izzovemo stranskih u\xc4\x8dinkov, kar so potrdile tudi klini\xc4\x8dne \xc5\xa1tudije.  Uporaba je odsvetovana pri zaprtju \xc5\xbeol\xc4\x8dnih poti, saj vpliva na izlo\xc4\x8danje \xc5\xbeol\xc4\x8da. Bolniki z \xc5\xbeol\xc4\x8dnimi kamni pa se naj predhodno posvetujejo z zdravnikom, saj se lahko pojavijo kr\xc4\x8devite bole\xc4\x8dine (kolike).  Uporabi pripravkov oziroma arti\xc4\x8doki, pa se naj izognejo osebe pri katerih povzro\xc4\x8da alergi\xc4\x8dne reakcije- pojav ekcemov na rokah ob stiku z rastlino (npr. poklicna bolezen pri obiralcih arti\xc4\x8dok, osebah, zaposlenih v tovarnah, kjer konzervirajo arti\xc4\x8doke, kuharjih \xe2\x80\xa6). Pogosta je navzkri\xc5\xbena preob\xc4\x8dutljivost z rastlinami, ki prav tako spadajo v dru\xc5\xbeino nebinovk (Asteraceae) npr. arniko, kamilico, krizantemo.'